<classify> Simba na JKU zinashuka dimbani leo usiku kukamilisha ratiba ya mchezo wao wa kundi B huku Simba ikiwa na pointi nne na JKU tatu.Akizungumza mjini hapa jana, Malale alisema amejiandaa zaidi kuchukua ubingwa, hivyo ili afikie hilo ni lazima aifunge Simba leo.Nimejiandaa kuondoka na ubingwa ili nifikie azma yangu itimie ni lazima nimfunge Simba leo, alisema.Simba ndio bingwa mtetezi wa michuano hiyo.Hata hivyo alisema kuwa timu yake bado ina tatizo la umaliziaji jambo ambalo anajitahidi kulifanyia kazi mpaka usiku wa leo washambuliaji wake wawe wamemuelewa.Akimzungumzia mshambuliaji wake mpya Khamis Mussa aliyemsajili kutoka Jangombe Boys Malale alisema imekuwa hachezi vizuri kwa vile bado hajazoeana na wenziwe.Naye kocha wa Simba Dylan Kerr akiizungumzia mechi hiyo alisema anatarajia itakuwa ngumu lakini amejiandaa kushinda. Katika hatua nyingine Azam na Mafunzo jana ziliaga michuano hiyo licha ya Mafunzo kuifunga Azam mabao 2-1.Matokeo hayo yameifanya Azam ifikishe pointi mbili na Mafunzo tatu na hivyo kuziacha Yanga na Mtibwa kusonga mbele kwenye kundi lao baada ya wote kuwa na pointi 4 kila mmoja.  <topic>: michezo 